cyanic-selkie/wikianc huggingface dataset:
স্নোটাউন হত্যাকাণ্ড
তদন্ত
মনে করা হয় যে ১৯৯৯ সালে স্নোটাউনে স্থানান্তরিত হওয়ার আগে মৃতদেহগুলি দক্ষিণ অস্ট্রেলিয়ার বিভিন্ন স্থানে রাখা হয়েছিল। সরকারি আইনজীবীরা বিশ্বাস করেন যে চলমান পুলিশ তদন্ত সম্পর্কে অবগত হওয়ার পর হত্যাকারীরা মৃতদেহ সরিয়ে নিয়ে যায়। অ্যাডিলেডে বান্টিংয়ের বাড়ির পিছনের উঠানে আরও দুটি মৃতদেহ চাপা পড়ে থাকতে দেখা গেছে। পুলিশ পরে হত্যাকাণ্ডের জন্য ১৯৯৯ সালের ২১শে মে বান্টিং, ওয়াগনার, ভ্লাসাকিস ও মার্ক হেডনকে গ্রেফতার করে এবং অভিযুক্ত করে। গ্রেফতারের সময়, ভ্লাসাকিস বান্টিংয়ের বাড়িতে থাকতেন।
লুপিন
লুপিন একটি ফুলের নাম - এটি Lupinus গণ এবং Fabaceae পরিবারের একটি উদ্ভিদ। লুপিনের রয়েছে ২০০-৬০০ এর মতো প্রজাতি। অধিকাংশ গুল্ম জাতীয় উদ্ভিদ। ১ থেক ৫ ফুট পর্যন্ত লম্বা হয়।
বিভিন্ন প্রজাতি
বিভিন্ন প্রজাতির বৈজ্ঞানিক নামের মধ্যে ইত্যাদি।
শেনদুরজনা
শেনদুরজনা (Shendurjana) ভারতের মহারাষ্ট্র রাজ্যের অমরাবতি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে শেনদুরজনা শহরের জনসংখ্যা হল ২১,০৮১ জন। এর মধ্যে পুরুষ ৫২% এবং নারী ৪৮%। এই শহরের জনসংখ্যার ১২% হল ৬ বছর বা তার কম বয়সী।
বোয়িং সিএইচ-৪৭ চিনুক
{||}
ঘোকসাডাঙ্গা রেলওয়ে স্টেশন
ঘোকসাডাঙ্গা রেলওয়ে স্টেশন হল উত্তর- পূর্ব সীমান্ত রেলওয়ের বারাউনি-গৌহাটি লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের কোচবিহার জেলার ঘোকসাডাঙ্গা শহরে পরিষেবা প্রদান করে। এর স্টেশন কোড হল GDX। স্টেশনটিতে দুটি প্ল্যাটফর্ম এবং একটি এফবিও সহ চারটি রেলপথ রয়েছে।
বোয়িং সিএইচ-৪৭ চিনুক
বোয়িং সিএইচ-৪৭ চিনুক (Boeing CH-47 Chinook) হচ্ছে দুই ইঞ্জিন, ট্যানডেম পাখা বিশিষ্ট একটি ভারী পরিবহন হেলিকপ্টার। এটির সর্বোচ্চ গতিবেগ ঘণ্টায় ১৭০ নট (১৯৬ মাইল বা ৩১৫ কিলোমিটার)। ১৯৬০-এর দশকে তৈরি হওয়া এই হেলকপ্টারটির গতিবেগ তৎকালীন সাধারণ ও আক্রমণাত্মক হেলিকপ্টারের চেয়েও বেশি ছিলো। এটি একই সাথে সেই সময়ে তৈরি হওয়া খুব অল্প কিছু হেলিকপ্টারের একটি যেগুলো বর্তমানেও তৈরি ও সরাসরি যুদ্ধে ব্যবহৃত হচ্ছে। এই মডেলের হেলিকপ্টার এখন পর্যন্ত মোট১,১৭৯টি তৈরি করা হয়েছে। এটি মূলত যে কাজে ব্যবহৃত হয় তার মধ্যে আছে, সৈন্য পরিবহন, আর্টিলারি স্থানান্তর, যুদ্ধক্ষেত্রে রসদসরবরাহ করা। মালামাল পরিবহনের জন্য এটির তেলের ট্যাংকারের পাশে প্রশস্ত স্থান রয়েছে, এবং তিনটি অতিরিক্ত কার্গো হুক বিদ্যমান।
ঘোকসাডাঙ্গা রেলওয়ে স্টেশন
ট্রেন
বেশ কয়েকটি ট্রেন ঘোকসাডাঙ্গা রেলওয়ে স্টেশনের সাথে সংযুক্ত। এই স্টেশনে আগমন এবং প্রস্থানের লাইভ পরিস্থিতি ভারতীয় রেলওয়ে ওয়েবসাইটে চেক করা যায়।
বোয়িং সিএইচ-৪৭ চিনুক
মার্কিন বিমান নির্মাতা প্রতিষ্ঠানে বোয়িং-এর অঙ্গ সংগঠন বোয়িং ভেরটোল ষাটের দশকের গোড়ার দিকে এই হেলিকপ্টারের নকশা প্রণয়ন করে ও উৎপাদন শুরু করে। বর্তমানে বোয়িং ডিফেন্স, স্পেস অ্যান্ড সিকিউরিটি এই হেলিকপ্টার উৎপাদন করছে। এখন পর্যন্ত মোট ১৬টি দেশে এই হেলিকপ্টার সরবরাহ করা হয়েছে। মার্কিন সেনাবাহিনী ও ব্রিটিশ রয়্যাল এয়ার ফোর্সসহ হচ্ছে এই হেলিকপ্টারের সর্বোচ্চ ব্যবহারকারী। সিএইচ-৪৭ সবচেয়ে ভারী পরিবহন হেলিকপ্টারগুলোর মধ্যে অন্যতম।
সান্দ্রতা
তরল পদার্থের অভ্যন্তরীণ ঘর্ষণের ফলে প্রবাহে (বয়ে যেতে) বাধা দেবার প্রবণতাকে সান্দ্রতা বলা হয়। তরল পদার্থ বলতে বস্তুত পদার্থের সেই দশাকে বোঝায়, যাতে তার উপর ব্যাবর্তন পীড়ন প্রয়োগ করলে তা বইতে আরম্ভ করে, যেখানে বয়ে যাওয়া বলতে তার বিভিন্ন তলের মধ্যে আপেক্ষিক গতিকেই বর্ণনা করা হয়। উদাহরণস্বরূপ বলা যায় মধুর সান্দ্রতা জল থেকে বেশি। এই আপেক্ষিক গতির ফলে তলগুলি একে অপরের উপর একপ্রকার ঘর্ষণ জাতীয় বাধা (যা গতিশক্তিকে তাপ হিসাবে হারিয়ে যেতে দেয়) প্রদান করে যার ফলে এক তল থেকে আরেক তলে তরলের বিভিন্ন গভীরতায় প্রবাহবেগ সঞ্চারে আপেক্ষিক পার্থক্য থেকে যায়। সান্দ্রতা বলের মান তরল পদার্থের সান্দ্রতা গুনাঙ্ক এবং গভীরতার সঙ্গে উপর্যুক্ত গতিপার্থক্য কত দ্রুত বদলায় তার দ্বারা পরিমাপ করা যায়। thumb|left|320px|পানি ও মধুর সান্দ্রতা পার্থক্য thumb|left|320px|বিভিন্ন তলের মধ্যে রৈখিক (নিউটনীয়) আপেক্ষিক গতিপার্থক্য
আইজ্যাক নিউটন বলেন, সমান্তরাল সরলরৈখিক প্রবাহে বিভিন্ন তলের মধ্যে ব্যাবর্তন পীড়ন \tau, গভীরতার সঙ্গে উপর্যুক্ত গতিপার্থক্য পরিবর্তনের হার, এর সমানুপাতিক, যেখানে \mu তরলের সান্দ্রতা গুনাঙ্ক।
কামিনী মোহন দেওয়ান
কামিনী মোহন দেওয়ান (১৮৯০ – ১৯৭৬) বাংলাদেশের রাঙ্গামাটির একজন রাজনীতিবিদ ছিলেন। তিনি ১৯৫৪ সালে পূর্ববঙ্গ আইন পরিষদের সদস্য হিসেবে নির্বাচিত হয়েছিলেন। তার পুত্র বিনয় কুমার দেওয়ান স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী ছিলেন।
জীবনী
কামিনী মোহন দেওয়ান ১৮৯০ সালে জন্মগ্রহণ করেন। ১৯২০ সালে তিনি পার্বত্য চট্টগ্রাম জনসমিতি প্রতিষ্ঠা করেছিলেন। পরবর্তীতে, তিনি ১৯৫০ সালে হিল ট্রাক্টস পিপল অর্গানাইজেশন প্রতিষ্ঠা করেন। ১৯৫৪ সালে তিনি পূর্ববঙ্গ আইন পরিষদের সদস্য হিসেবে নির্বাচিত হয়েছিলেন।
কামিনী মোহন দেওয়ান ১৯৭৬ সালে মৃত্যুবরণ করেন। তিনি পার্বত্য চট্টগ্রামের দীন সেবকের জীবন কাহিনী শিরোনামে আত্মজীবনী লিখেছেন।
কিথ স্ল্যাটার
কিথ নিকোল স্ল্যাটার, এএম (Keith Slater; জন্ম: ১২ মার্চ, ১৯৩৬) পশ্চিম অস্ট্রেলিয়ার মিডল্যান্ড এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও ডব্লিউএএফএল খেলোয়াড়। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৯ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ফাস্ট মিডিয়াম বোলার হিসেবে খেলতেন। এছাড়াও, ডানহাতে শীর্ষসারিতে ব্যাটিং করতেন কিথ স্ল্যাটার।
খেলোয়াড়ী জীবন
১৯৫৫-৫৬ মৌসুম থেকে ১৯৬৭-৬৮ মৌসুম পর্যন্ত কিথ স্ল্যাটারের প্রথম-শ্রেণীর খেলোয়াড়ী জীবন চলমান ছিল। কিথ স্ল্যাটার বহুমুখী প্রতিভার অধিকারী অল-রাউন্ডার ছিলেন। সময়ের প্রয়োজনে অফ স্পিন কিংবা মিডিয়াম-পেস সিম বোলিং করতে পারতেন তিনি। ব্যাটিংয়েও বেশ ভালো ছিলেন। ওয়েস্টার্ন অস্ট্রেলিয়ার পক্ষে ব্যাটিং উদ্বোধনে নামতেন। খেলোয়াড়ী জীবনের শেষদিক পর্যন্ত এ ধারা বহমান ছিল তার।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কিথ স্ল্যাটার। ৯ জানুয়ারি, ১৯৫৯ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করলেও ওয়েস্টার্ন অস্ট্রেলিয়ার বিপক্ষে ৭৪টি প্রথম-শ্রেণীর খেলায় অংশ নিয়েছিলেন তিনি। অল-রাউন্ডার ছিলেন তিনি। তবে, আন্তর্জাতিক ক্রিকেটে বোলিং ভঙ্গীমার বিষয়ে সন্দেহ থাকায় তার খেলোয়াড়ী জীবন সঙ্কুচিত হয়ে পড়ে। ১৯৬১ সালের অ্যাশেজ সিরিজে ইংল্যান্ড গমনার্থে তাকে দলে রাখা হয়নি। যদিও তাকে রাখার ইচ্ছে প্রকাশ করেছিল দল নির্বাচকমণ্ডলী। ফলে, ১৯৫৯ সালের অ্যাশেজ সিরিজে এক টেস্টে অংশগ্রহণের পর আর কোন টেস্টে যুক্ত হয়নি তাকে। দল নির্বাচকমণ্ডলীর সভাপতি ডোনাল্ড ব্র্যাডম্যান এ প্রসঙ্গে মন্তব্য করেন যে, ইম্পেরিয়াল ক্রিকেট কনফারেন্সের নীতি বাস্তবায়নে কোন ধরনের সন্দেহযুক্ত বোলারকে বাদ দিতে হবে। ঐ সময়ে বিষয়টি বেশ কঠোরভাবে বাস্তবায়ন করা হতো। পরবর্তীতে তিনি তার বোলিংশৈলীর ভিডিও চিত্র দেখান। এছাড়াও, ১৯৬৪-৬৫ মৌসুমে নিউ সাউথ ওয়েলসের বিপক্ষে খেলাকালীন বল ছোঁড়ার দায়ে অভিযুক্ত হন।
ব্যক্তিগত জীবন
ক্রিকেট খেলার পাশাপাশি অস্ট্রেলীয় রুলস ফুটবল খেলায়ও দক্ষতার পরিচয় দিয়েছেন কিথ স্ল্যাটার। কিথ স্ল্যাটার সোয়ান ডিস্ট্রিক্টস ও সুবিয়াকোর তারকা ফুটবলার ছিলেন। ১৯৬১ সালের ডব্লিউএএনএফএল প্রতিযোগিতার গ্র্যান্ড ফাইনালে সোয়ানের সদস্যরূপে ইস্ট পার্থের মুখোমুখি হন। অনবদ্য ক্রীড়াশৈলী উপহার দিয়ে অপ্রত্যাশিত বিজয়ে অর্জনের পাশাপাশি সিম্পসন পদক জয় করেন। পরবর্তী দুই মৌসুমেও সোয়ান্সের পক্ষে খেলা চালিয়ে যেতে থাকেন। এরপর, ১৯৪৭ থেকে ১৯৫৬ সাল পর্যন্ত সুবিয়াকো দলে খেলেন। ঐ সময়ে দলটি শেষের দুই স্থানে অবস্থানে করতো। দুইটি ব্যর্থ মৌসুম অতিবাহনের পর দলের সভাপতি ফ্রাঙ্ক এক্সেল তাকে অধিনায়ক-কোচের দায়িত্ব দেন। ১৯৬৭ সালে সোয়ান ডিস্ট্রিক্টসে ফিরে আসেন। তবে, পরের মৌসুমেই খেলার জগৎ থেকে অবসর গ্রহণ করেন তিনি।
মুসলমান নিধন
মুসলিম নিধন বলতে বিভিন্ন সময়ে অমুসলিমদের হাতে ইসলাম ধর্মানুসারীদের নিহত হওয়ার ঘটনাসমূহকে অভিহিত করা হয়।
প্রাক ইসলাম
প্রাক ইসলামিক যুগে নব্য মুসলমানগণ প্রায়শই মক্কার মুর্তিপূজারীদের হাতে নিপীড়িত হতো। ইসলাম ধর্ম গ্রহণের কারণে কয়েকজনকে হত্যা করা হয়। সপ্তম ইসলাম গ্রহণকারী সুমাইয়া বিনতে কাব্বাবকে প্রথমে আমর ইবনে হিশাম মারাত্মকভাবে নির্যাতন করে এবং শেষ পর্যন্ত সুমাইয়া মৃত্যুমুখে পতিত হন।
ইসলামের প্রথম মুয়াজ্জিন ইথিওপিয়ার বিলাল ইবনে রাবাহ ছিলেন একজন দাস। ইসলাম গ্রহণ করার কারণে মধ্যদুপুরে মরুভুমির তপ্ত বালির উপর তাকে চিৎ করে শুইয়ে বুকের উপর পাথর চাপা দেওয়া হতো।
চীন
১৯৩৬ সালের জনসংখ্যার পরিসংখ্যাণ অনুযায়ী চীন ের কুয়োমিংতাং প্রজাতন্ত্রে মুসলিমদের সংখ্যা ছিলো ৪ কোটি ৮১ লাখ। মাওসেতুংয়ের নীতির পর এই সংখ্যা কমে দাড়ায় ১ কোটি। দৃশ্যত এখানকার ৩ কোটি ৮০ লাখ মুসলিম কোথায় উধাও হয়ে যায় সে ব্যাপারে সরকারি ব্যাখ্যা কখনই দেওয়া হয়নি।
সিরিয়া
প্রথম বিশ্বযুদ্ধের সময়ে অটোমান শাসিত সিরিয়ায় বেসামরিক হতাহত লোকের সংখ্যা ছিলো ৫০০,০০০ এর অধিক। আক্কার সহ বৃহত্তর সিরিয়ায় এই বেসামরিক হতাহতের বিশদ বর্ণনা পাওয়া যাবে লিন্ডা স্ক্যাটকোয়াস্কির শ্চিলচারের লেখা নিবন্ধে।
মায়ানমার
মায়ানমার বৌদ্ধ অধ্যুষিত দেশ। মায়ানমারের মুসলিম জনগোষ্ঠীর প্রধান অংশ রোহিংগা এবং বাংলাদেশ, ভারত, চীন (ইয়ুন্নান প্রদেশ) এবং আরব ও পারস্য থেকে আগত মুসলিম অধিবাসী। দাপ্তরিক ও ব্যবসায়িক কাজে ব্রিটিশরা ভারতীয় মুসলমানদের (বাংলাদেশ, ভারত, পাকিস্তান) বার্মায় নিয়ে আসে। মায়ানমার স্বাধীনতা লাভের পর অনেক মুসলমান তাদের পূর্ববর্তী পদে বহাল থাকে এবং অনেকে ব্যবসা এবং রাজনীতিকে গুরুত্বপূর্ণ স্থান দখল করে।
১৯৬২ সালে জাতীয়তাবাদী আন্দোলনের মাধ্যমে সেনাপতি নে উইন ক্ষমতায় গেলে মায়ানমারে মুসলমানদের অবস্থা করুণ হয়ে পড়ে। মুসলমানদেরকে সেনাবাহিনী থেকে বিতাড়িত করা হয় এবং সামাজিকভাবে বিভিন্ন সুযোগ থেকে বঞ্চিত করা হয়। রোহিঙ্গারা পার্শ্ববর্তী দেশসমূহে পালিয়ে যেতে শুরু করে। ১৯৭৮ সালে আরাকানে কিং ড্রাগন অপারেশনের সময় ২০০,০০০ এবং ১৯৯১ সালে ২৫০,০০০ রোহিংগা মুসলিম বাংলাদেশে শরনার্থী হিসেবে স্বদেশ ছেড়ে পালিয়ে আসে।
বসনিয়া
দ্বিতীয় বিশ্বযুদ্ধে বসনিয়ায় ১ লাখ ২০ হাজার মুসলমানকে হত্যা করা হয়। ১৯৪৪-৪৫ সালে যে গণহত্যা সংঘটিত হয়, সেটা ছিল বসনিয়ার ২৫০ বছরের ইতিহাসে মুসলমানদের বিরুদ্ধে ষড়যন্ত্রের সবচেয়ে পরিকল্পিত ঘটনা। বহু নারীর মুখের চামড়া উঠিয়ে নেয়া হয়েছিলো। মুসলমান নারীরা যে পর্দা করতো তাকে ব্যাঙ্গ করে এ কাজটি করা হয়েছিলো। নারী ও শিশুদের দ্রিনা নদীতে হত্যা করে মুসলমানদের বোঝানোর চেষ্টা করে যে তোমাদের পালাবার পথ নেই। বিহা এলাকার ক্লুচ নাকম স্থানে ৫ হাজার লোকের এক গণ কবর আবিস্কৃত হয়েছে। যুদ্ধ শুরুর প্রথম বছরেই ১,৩০,০০০ মুসলমানকে শহীদ করা হয়। ১৭০০০ শিশুসহ নিহত মুসলমানের সংখ্যা তিনলাখে পৌঁছেছে। সেব্রেনিৎসা ছিটমহলটি পতনের পর ৪০০০ মুসলমান সৈনিককে দিয়ে তারা কবর খুড়িয়ে পরে সবাইকে গুলি করে হত্যা করে মাটি চাপা দেয়। কমিউনিস্ট শাসনআমলে ৬০০০ মুসলমানকে হত্যা করা হয়। ধর্মীয় আদালত এবং স্কুলসমূহ বন্ধ করে দেয়া হয়। ইসলামী পত্রিকাসমূহ বন্ধ করে দেয়া হয়। হাজার হাজার মুসলমানকে দেশান্তরিত করা হয়। কৃষি সম্প্রসারণের নামে মুসলমানদের ছড়িয়ে ছিটিয়ে দেয়া হয় যাতে ঐক্যবদ্ধতা গড়ে উঠতে না পারে। ২৭ শে জুন ১৯৯৫ সালে এক সাক্ষাৎকারে বসনিয়ার প্রধানমন্ত্রী তার দেশে প্রায় ১২০০০ মুসলমান নারী সার্বদের হাতে ধর্ষিত হয়েছে বলে উল্লেখ করেন। বসনিয়া হার্সেগোভিনা কর্তৃপক্ষের হিসাব অনুযায়ী সংখ্যাটা ছিল ৫০ হাজারের মত। মুসলমান বাচ্চা মেয়েদের পর্যন্ত যুদ্ধ ফ্রন্টে সার্বদের নিকট পৌছে দেয়া হত। শুধু ধর্ষনের জন্য ১৭টি ক্যাম্পের খোঁজ পাওয়া যায়। ৫০,০০০ হাজার নারী গর্ভবতী হয়। জাতিসংঘের ৮১৯ নম্বর প্রস্তাবে অনুযায়ী সেব্রেনিৎসা শহরটি নিরাপদ অঞ্চল বলে ঘোষণা করা হয়েছিল। কিন্তু সার্বরা শহরটি দখল করে সেখানকার হাজার হাজার বেসামরিক মুসলমানকে হত্যা করে ও হাজার হাজার নারীকে ধর্ষণ করে। নিহতের সংখ্যা ৮ হাজার ছাড়িয়ে যায়। তাদের বেশিরভাগই ছিল বৃদ্ধ ও যুবক। রাতকো মিলাদিচের নেতৃত্বাধীন সার্ব বাহিনী এই গণহত্যা চালায়। ২০০৪ সালে যুদ্ধ-অপরাধ আদালতের রিপোর্টে বলা হয়, ২৫ থেকে ত্রিশ হাজার বসনীয় মুসলিম নারী ও শিশুকে জোর করে অন্য অঞ্চলে নিয়ে যাওয়া হয় এবং স্থানান্তরের সময় তাদের এক বিপুল অংশ ধর্ষণ ও গণহত্যার শিকার হয়। নারীদের ধর্ষণের পর তাদের হত্যা করতো। তারা বহুবার গর্ভবতী নারীর পেট ছুরি দিয়ে কেটে শিশু সন্তান বের করে ওই শিশুকে গলা কেটে হত্যা করেছে মায়ের চোখের সামনে এবং কখনওবা আরও অনেকের চোখের সামনেই। আরও মর্মান্তিক ব্যাপার হল এ ধরনের হত্যাকাণ্ড ও নৃশংস পাশবিকতার বহু ঘটনা ঘটানো হয়েছে হল্যান্ডের শান্তিরক্ষীদের চোখের সামনেই। এমনকি মাত্র ৫ ছয় মিটার দূরে যখন সার্ব সেনারা এইসব পাশবিকতা চালাতো তখনও হল্যান্ডের শান্তিরক্ষীরা কেবল বোবা দর্শকের মতই নীরব থাকতো ও হেঁটে বেড়াতো। জার্মানির একজন সাংবাদিক এ বিষয়ে যে প্রতিবেদন তৈরি করেছেন তাকে সত্য বলে স্বীকৃতি দিয়েছেন একজন মার্কিন কমান্ডার। হল্যান্ডের সেনারা পিছু হটার কারণেই সার্বরা সেব্রেনিৎসায় প্রায় ৮ হাজার মুসলমানকে হত্যা করতে সক্ষম হয়। ১৯১২-১৩ সালে প্রথম মহাযুদ্ধের সময় এ অঞ্চলে ১৩০০০ মুসলমানকে জোরপূর্বক খ্রিস্টান হতে বাধ্য করা হয় পরে অবশ্য তারা আবার ইসলামে ফিরে আসে। ১৯১৪ সালে বসনিয়ার এক গ্রামে জঘণ্যতম হত্যাকাণ্ড সংঘটিত হলে এক রাত্রেই ৬০০ শিশু ও মহিলা হত্যা করা হয়।
অর্যমা
অর্যমা (अर्यमन्‌, ) হল একজন বৈদিক দেবতা এবং আদিত্যদের একজন। তার নাম "জীবন-সঙ্গী", "ঘনিষ্ঠ বন্ধু", "অংশীদার" বা "সঙ্গী" বোঝায়। তিনি আদিত্যের মা অদিতির তৃতীয় পুত্র এবং মধ্য সকালের সূর্যের চাকতি হিসেবে চিত্রিত করা হয়েছে। তিনি রীতিনীতির দেবতা, এবং বিভিন্ন বৈদিক উপজাতি ও জনগণকে শাসন করে এমন রীতিনীতির উপর শাসন করেন।
ঋগ্বেদে, অর্যমাকে ঘোড়ার রক্ষক হিসাবে বর্ণনা করা হয়েছে, এবং আকাশগঙ্গা ছায়াপথকে তার পথ বলা হয়েছে। অর্যমাকে সাধারণত বরুণ-মিত্র, ভগ, বৃহস্পতি এবং অন্যান্য আদিত্য ও অসুরদের সাথে একত্রে ডাকা হয়। গ্রিফিথের মতে, ঋগ্বেদ আরও পরামর্শ দেয় যে মিত্র ও বরুণের পাশাপাশি অর্যমা একজন সর্বোচ্চ দেবতা। ঋগ্বেদ অনুসারে, ইন্দ্র, যাকে ঐতিহ্যগতভাবে ঋগ্বেদের সবচেয়ে গুরুত্বপূর্ণ দেবতা হিসাবে বিবেচনা করা হয়, তাকে অর্যমার কাছ থেকে বর ও উপহার পেতে বলা হয়। হিন্দু বিবাহের শপথ অনুষ্ঠানের সাক্ষী হওয়ার জন্য অর্যমাকে আমন্ত্রণ জানানো হয়। অর্যমাও আতিথেয়তার প্রথার দেবতা।
জেমস হেক্‌ম্যান
জেমস জোসেফ হেক্‌ম্যান (জন্ম: ১৯ এপ্রিল ১৯৪৪) একজন মার্কিন নোবেল বিজয়ী অর্থনীতিবিদ। তিনি শিকাগো বিশ্ববিদ্যালয়ের অর্থনীতির "হেনরী স্লুট্জ ডিস্টিংগুয়িশ অধ্যাপক" হিসেবে, ডাবলিন বিশ্ববিদ্যালয় কলেজের বিজ্ঞান ও সমাজের অধ্যাপক হিসেবে এবং আমেরিকান বার ফাউন্ডেশনের একজন সিনিয়র গবেষক হিসেবে কর্মরত রয়েছেন।
তিনি ড্যানিয়েল ম্যাক্‌ফ্যাডেনের সাথে ২০০০ সালে অর্থনীতিতে নোবেল পুরস্কার লাভ করেছেন। তাকে বিশ্বের সবচেয়ে প্রভাবশালী ১০ জন অর্থনীতিবিদের একজন হিসেবে বিবেচনা করা হয়।
দেশ অনুযায়ী বিশ্ব ঐতিহ্যবাহী স্থানসমূহ
২০২১ সালের জুলাই পর্যন্ত, ১৬৭টি রাষ্ট্র সত্তায় (যেসব দেশ বিশ্ব ঐতিহ্য সম্মেলন মেনে চলে, হলি সি-এর অ-সদস্য সহ) সর্বমোট ১,১৫৪টি বিশ্ব ঐতিহ্যবাহী স্থান রয়েছে;
যার মধ্যে ৮৯৭টি সাংস্কৃতিক, ২১৮টি প্রাকৃতিক এবং ৩৯টি মিশ্র বৈশিষ্ট সম্পন্ন।
বিশ্ব ঐতিহ্য কমিটি দেশগুলিকে পাঁচটি ভৌগোলিক অঞ্চলে বিভক্ত করেছে: আফ্রিকা, মধ্যপ্রাচ্য, এশিয়া ও প্রশান্ত মহাসাগরীয়, ইউরোপ, উত্তর আমেরিকা এবং লাতিন আমেরিকা এবং ক্যারিবিয়ান । ৫৮টি ভুক্তিসহ বিশ্বের সবচেয়ে বেশি সংখ্যক বিশ্ব ঐতিহ্যবাহী স্থান রয়েছে ইতালিতে । বিশ্ব ঐতিহ্যের তালিকায় ২৭টি রাষ্ট্রের কোনো সম্পত্তি নেই: বাহামা, ভুটান, ব্রুনাই, বুরুন্ডি, কমোরোস, কুক দ্বীপপুঞ্জ, জিবুতি, নিরক্ষীয় গিনি, এসওয়াতিনি, গ্রেনাডা, গিনি-বিসাউ, গায়ানা, লিবার কুয়েত, মালভেস, কুয়েত। মোনাকো, নিউ, রুয়ান্ডা, সেন্ট ভিনসেন্ট এবং গ্রেনাডাইনস, সামোয়া, সাও টোমে এবং প্রিন্সিপে, সিয়েরা লিওন, সোমালিয়া, দক্ষিণ সুদান, তিমুর-লেস্তে, টোঙ্গা এবং ত্রিনিদাদ ও টোবাগো।
বিশ্ব ঐতিহ্যবাহী স্থানের উল্লেখযোগ্য ঘনত্ব-সম্পন্ন দেশসমূহ
এই সংক্ষিপ্ত বিবরণটি দশ বা তার বেশি বিশ্ব ঐতিহ্যবাহী স্থান-যুক্ত দেশসমূহের তালিকা৷
দোগাছী ইউনিয়ন, পাবনা সদর
গ্রামের তালিকা
মৌজার সংখ্যা: ২৯টি মোট জনসংখ্যা: প্রায় জন (পুরুষ- ৩৮,৮৩৫ জন এবং মহিলা- ৪১,৩৯৫ জন) ভোটার সংখ্যা: ৫০,৬৮২ জন।
জনপ্রতিনিধি
বর্তমান চেয়ারম্যান: মোঃ আলী হাসান। প্রাক্তন চেয়ারম্যানগণের তালিকা: {| class="wikitable sortable" ! চেয়ারম্যানের নাম !দায়িত্বকাল
বহিঃসংযোগ
প্রাতিষ্ঠানিক ওয়েবসাইট
আম্বিকাপুর আলতাফ হোসেন উচ্চ বিদ্যালয়
আম্বিকাপুর আলতাফ হোসেন উচ্চ বিদ্যালয় পশ্চিমবঙ্গের উত্তর ২৪ পরগনা জেলার বনগাঁ ব্লকের অধীনে মামুদপুর এলাকায় অবস্থিত একটি বিদ্যালয়। এটি এলাকার ঐতিহ্যবাহী একটি বিদ্যালয়। বর্তমানে এখানে দ্বাদশ শ্রেণী পর্যন্ত শিক্ষাদান করা হয়।
ইতিহাস
১৯৬১ সালে বিদ্যালয়টি প্রতিষ্ঠিত হয়। জমি দাতা আলতাফ হোসেনের নামানুসারেই বিদ্যালয়ের নামকরণ হয়।
দ্য ওয়ার ক্রাই
ডান|থাম্ব|250x250পিক্সেল| দ্য ওয়ার ক্রাইয়ের একটি ১৯০৪ সংস্করণ দ্য ওয়ার ক্রাই দ্য স্যালভেশন আর্মির দাপ্তরিক প্রকাশনা। আজ এর জাতীয় সংস্করণগুলি সারা বিশ্বের বিভিন্ন দেশে সেনাবাহিনীর সামাজিক কাজের সমর্থনে তহবিল সংগ্রহ করার জন্য বিক্রি করা হয়।
ইতিহাস
দ্য ওয়ার ক্রাই -এর প্রথম সংস্করণটি ইংল্যান্ডের লন্ডনে ২৭ ডিসেম্বর ১৮৭৯ সালে মুদ্রিত হয়েছিল। ১৮৮০ সালে, ইউএস স্যালভেশন আর্মির কমিশনার জর্জ স্কট রেলটন স্যালভেশন নিউজ নামে একটি ছোট নিউজলেটার প্রকাশ করেছিলেন। তিনি ১৮৮১ সালের জানুয়ারিতে সেন্ট লুই, মিসৌরিতে মার্কিন যুদ্ধের দ্য ওয়ার ক্রাইয়ের প্রথম সংস্করণ প্রকাশ করেছিলেন। ১৯২০ এবং ১৯৭০ সালের মধ্যে, প্রতিটি মার্কিন অঞ্চল ওয়ার ক্রাইয়ের নিজস্ব স্বতন্ত্র সংস্করণ প্রকাশ করেছিল। ১৯৭০ সালে, স্যালভেশন আর্মির ইউএস জাতীয় সদর দফতর দ্য ওয়ার ক্রাইয়ের দেশব্যাপী সংস্করণ প্রকাশ শুরু করে।
বহিঃসংযোগ
The War Cry
বঝাঙ জেলা
বঝাঙ জেলা (बझाङ जिल्ला, হচ্ছে নেপালের সুদূর পশ্চিমাঞ্চল বিকাস ক্ষেত্রের সেতী অঞ্চলের একটি জেলা। এই জেলার আয়তন । চৈনপুর হচ্ছে এই জেলার সদরদপ্তর। ২০০১ সালের আদমশুমারি অনুসারে এজেলার লোকসংখ্যা হচ্ছে ১৬৭,০২৬ জন।
বিশ্ব নিদ্রা দিবস
থাম্ব|ঘুৃম মানুষের জীবনের সবচেয়ে গুরুত্বপূর্ণ অত্যাবশকীয় স্বাভাবিক প্রক্রিয়া সুনিদ্রার প্রয়োজনীয়তা তুলে ধরতে ২০০৮ সাল থেকে World Association of Sleep Medicine বিশ্ব নিদ্রা দিবস পালন করার সিদ্ধান্ত নেয়। প্রতি বছর মার্চ মাসে মহাবিষুবের আগের শুক্রবার এ দিনটি পালন করা হয়। এ দিনটির মূল লক্ষ্য হচ্ছে সুস্থ্যতার জন্য সুনিদ্রার প্রয়োজনীয়তা এবং নিদ্রাহীনতা ও এর চিকিৎসা, নিবারণ, শিক্ষা জনসমক্ষে তুলে ধরা।
বিশ্ব নিদ্রা দিবসের মাধ্যমে প্রতি বছর World Sleep Society ঘুমের প্রয়োজনীয়তা এবং সমাজে এর প্রভাবের ব্যাপারে জনসচেনতা সৃষ্টি করে।
ঘুম মানুষের একটি অত্যাবশ্যকীয় শরীরতান্ত্রিক প্রক্রিয়া। পরিমিত ঘুম সুস্বাস্থ্য নিশ্চিত করে। হৃদ্‌রোগসহ নানা রোগের ঝুঁকিও কমায়। প্রতিদিন ছয় থেকে সাত ঘণ্টা ঘুমানো দরকার। নির্দিষ্ট এই ঘুম হলে প্রতিদিন সকালে আমরা সুস্থ অনুভূতি দিয়ে দিন শুরু করতে পারি। নয়তো অনিদ্রায় শরীরে বিভিন্ন শারীরিক সমস্যা দেখা দেয়।
নিদ্রাহীনতার ফলে স্বাস্থ্যহানীর হুমকিতে আছে বিশ্বের জনসংখ্যার ৪৫% মানুষ!
সমালোচনা
২০১৭ সালের ১৭ই মার্চ বিশ্ব নিদ্রা দিবস টুইটারে জনপ্রিয়তা পায়৷ জনপ্রিয় ভারতীয় অভিনেতা অমিতাভ বচ্চন টুইট করেন যে "আগামীকাল ১৭ই মার্চ বিশ্ব নিদ্রা দিবস। এর মানে কি!?"
নিদ্রাহীনতার আর্থিক প্রভাব
নিদ্রাহীনতার ফলে বিভিন্ন দেশের আর্থিক ক্ষতি অনুমান করা হয় যে যুক্তরাষ্ট্রে প্রতি বছর নিদ্রাহীনতার কারণে ৪০০ বিলিয়ন মার্কিন ডলার ক্ষতি হয়, জাপানে ক্ষতি হয় ১৩৮ বিলিয়ন মার্কিন ডলার, যুক্তরাজ্যে ৫০ বিলিয়ন ও কানাডায় ২১ বিলিয়ন মার্কিন ডলার৷
বার্ষিক উদ্‌যাপন
প্রতিবছর মার্চ মাসে মহাবিষুবের আগে শুক্রবার এ দিনটি পালন করা হয়। বিশ্ব নিদ্রা দিবস সর্বপ্রথম উদ্‌যাপন করা হয় ২০০৮ সালের ১৪ই মার্চ। ইন্টারনেট ও বিশ্বব্যাপী এই দিনে ঘুমবিষয়ক ও স্বাস্থ্যবিষয়ক আলোচনা, উপস্থাপনা ও প্রদর্শনীর ব্যবস্থা করা হয়।
কুভেম্পু
কুপ্পালি ভেঙ্কটাপ্পাগৌড়া পুট্টাপ্পা (কন্নড়: ಕುಪ್ಪಳ್ಳಿ ವೆಂಕಟಪ್ಪಗೌಡ ಪುಟ್ಟಪ್ಪ) (২৯ ডিসেম্বর, ১৯০৪ – ১১ নভেম্বর, ১৯৯৪) ছিলেন একজন কন্নড় কবি ও লেখক। তাকে বিংশ শতাব্দীর কন্নড় সাহিত্যের অন্যতম শ্রেষ্ঠ কবি মনে করা হয়। তিনি কন্নড় ভাষায় সাহিত্য রচনার জন্য জ্ঞানপীঠ পুরস্কার প্রাপ্ত প্রথম সাত সাহিত্যিকের মধ্যে অন্যতম। পুট্টাপ্পা কুভেম্পু ছদ্মনামে সাহিত্য রচনা করতেন। তিনি দ্বিতীয় কন্নড় কবি যাঁকে রাষ্ট্রকবি সম্মানে ভূষিত করা হয় (এম গোবিন্দ পাইয়ের পর)। তার শ্রী রামায়ণ দর্শনম গ্রন্থটি আধুনিক কন্নড়ে ভারতীয় মহাকাব্য রামায়ণের একটি বিশিষ্ট অনুবাদ। তার কিছু শব্দবন্ধ কন্নড় ভাষায় প্রবাদপ্রতিম। ভারত সরকার তাকে পদ্মভূষণ ও পদ্মবিভূষণ সম্মানে ভূষিত করেন।
রাফায়েল ফ্রন্টাউরা
থাম্ব রাফায়েল ফ্রন্টাউরা (৭ ফেব্রুয়ারি ১৮৯৬ ভালপারাইসোতে - ১৫ আগস্ট ১৯৬৬ সান্টিয়াগোতে ) ছিলেন একজন চিলির অভিনেতা ।কিনি চিলি ও আর্জেন্টিনার সিনেমায় কাজ করেন। তিনি ইল হোমবার দি এ্যাকেনো (১৯১৭), লিটিল টিসার অব ওয়ার্ক ম্যান (১৯৪১)েএবং রিগোবারতো (১৯৪৩) চলচিত্রে কাজ করেন। তিনি ১৯৪৩ সালে সিলভার কনডর -বিজয়ী জুভেনিলিয়া চলচ্চিত্রেও অভিনয় করেন।
জিস্‌ম ২
জিস্‌ম ২ হলো ২০১২ সালের একটি ভারতীয় আদিরসাত্মক থ্রিলার চলচ্চিত্র, যা পরিচালনা ও প্রযোজনা করেছেন পূজা ভাট এবং রচনা করেছেন মহেশ ভাট। এটি বিপাশা বসু অভিনীত ২০০৩ সালের চলচ্চিত্র জিস্‌ম -এর সিক্যুয়েল এবং বলিউডে ইন্দো-কানাডীয় অভিনেত্রী এবং প্রাক্তন পর্নোগ্রাফিক অভিনেত্রী সানি লিওনের অভিষেক চলচ্চিত্র৷ মহেশ ভাট জিস্‌ম ২-কে ইতালীয় প্রণয়ধর্মী নাটক লাস্ট ট্যাঙ্গো ইন প্যারিস-এর সাথে তুলনা করেছেন।  জিস্‌ম ২ ২০১২ সালের ৩ আগস্ট বিশ্বব্যাপী মুক্তি পেয়েছিল।
তেজস্বী প্রকাশ
তেজস্বী প্রকাশ ওয়েঙ্গাঙ্কার হলেন একজন ভারতীয় টেলিভিশন অভিনেত্রী, যিনি স্বরাগিনী ধারাবাহিকে রাগিণী মহেশ্বরী, রিশতা লিখেঙ্গে হাম নয়া ধারাবাহিকে দিয়া সিং এবং কর্ণসঙ্গিনী ধারাবাহিকে উরুভি চরিত্রে অভিনয়ের জন্য পরিচিত।   বর্তমানে তিনি ভিয়াকম১৮ এর ভিডিও অন ডিমান্ড প্লাটফর্ম ভুটের সিলসিলা বদলাতে রিশতোঁ কা ধারাবাহিকে অভিনয় করছেন। বর্তমানে তিনি করণ কুন্দ্রাকে ডেট করছেন।
প্রারম্ভিক জীবন ও শিক্ষা
তেজস্বী প্রকাশ ওয়েঙ্গাঙ্কার ১৯৯২ সালের ১০ জুন জন্মগ্রহণ করেন। তিনি ২০১৫ সালে মুম্বাই বিশ্ববিদ্যালয় থেকে ইলেকট্রনিক অ্যান্ড টেলিকমিউনিকেশনস ইঞ্জিনিয়ারিং বিষয়ে স্নাতক ডিগ্রি লাভ করেন।
কর্মজীবন
২০১৫ থেকে ২০১৬ সাল পর্যন্ত তিনি হেলি শাহ, বরুণ কাপুর ও নমিশ তানেজার সাথে ''স্বর্গিনী ধারাবাহিকে অভিনয় করেন।
২০১৭ সালে তিনি পাহারাদার পিয়া কি টেলিভিশন ধারাবাহিকে দিয়া সিং চরিত্রে অভিনয় করেন। এরপর, তিনি রিশতা লিখেঙ্গে হাম নয়া তে রহিত সুচান্তির বিপরীতে অভিনয় করেন।
২০১৮ সালে তিনি স্টার প্লাসের কর্ণসঙ্গিনী ধারাবাহিকে উরুভি চরিত্রে অভিনয় করেন।
বর্তমানে তিনি ভিডিও অন ডিমান্ড প্লাটফর্ম ভুটের সিলসিলা বদলাতে রিশতোঁ কা ধারাবাহিকে অভিনয় করছেন।
আল ইসলাহ মসজিদ
আল ইসলাহ মসজিদ (মালয়: মসজিদ আল ইসলাহ) সিঙ্গাপুরের পুংগোলের একটি মসজিদ। মসজিদটিতে আধুনিক ইসলামী স্থাপত্যের বৈশিষ্ট্য লক্ষ্য করা যায়।
ইতিহাস
২০১৫ সালে মসজিদ আল ইসলাহ নির্মিত হওয়ার পূর্বে পুংগোলের শেষ মসজিদটি ছিল ওয়াক সুমং মসজিদ, যা পুংগোল পয়েন্টের কাছে অবস্থিত ছিল।
নির্মাণকৌশল
মসজিদ আল ইসলাহটি পুংগোল প্লেসের সংযোগস্থলে সিঙ্গাপুর ৮৩০৮১২, ৩০ পাংগোল মাঠের ঘনবসতিপূর্ণ পুংগোল নতুন শহরের মধ্যে অবস্থিত। মসজিদটি পুংগোলের মুসলিম সম্প্রদায়ের নামাজের জন্য ব্যবহার করা হয়। জুমার নামাজ এবং রমজানের রাতের নামাজের মতো শীর্ষ সময়গুলিতে মসজিদের ৪টি স্তরে ৪,৫০০ মানুষ নামাজ আদায় করতে পারে। আধুনিক মসজিদের বাহ্যিক দিকটি দেখলে মনে হবে যে এই মসজিদটি মরুভূমিতে অবস্থিত, কেননা মসজিদের বাইরের রঙ হালকা বাদামী, যা সৌদি আরবের অবস্থিত বালির টিলার মতো। মসজিদের মিনারটি একটি স্টিলের কাঠামোযুক্ত, যার সাথে একটি তারা এবং একটি অর্ধচন্দ্রাকার চাঁদ রয়েছে। মসজিদে মিম্বরের ন্যূনতম নকশা লক্ষ্য করা যায়।
অনান্য বৈশিষ্ট্য
সিঙ্গাপুরে নির্মিত ৬৯তম মসজিদ হওয়ায় মসজিদ আল ইসলাহ সিঙ্গাপুরের অন্যান্য মসজিদের তুলনায় এর সুযোগ-সুবিধা উন্নত। মসজিদ আল ইসলাহের কয়েকটি অংশ ২৪ ঘণ্টা খোলা থাকে এবং এটি অন্যান্য পুরানো মসজিদের মত কোনও দেওয়াল নেই। এটি মুসলিম সম্প্রদায়কে মসজিদ আল ইসলাহে রাতের নামাজ পড়তে উত্সাহিত করে তাই এখানে পরিষ্কারের ব্যবস্থা রয়েছে।
মসজিদ আল ইসলাহ একটি গ্রীষ্মমন্ডলীয় এবং আর্দ্র অঞ্চলে নির্মিত হওয়ায় মসজিদের স্থপতি, ফর্মওয়ারক্জ আর্কিটেক্টস মসজিদের নামাজ হলে শীতল বাতাসের প্রবেশের জন্য প্রধান প্রার্থনা হলে উচ্চতর সিলিং যুক্ত করেছিলেন।
মোমল শেখ
মোমল শেখ হলেন একজন পাকিস্তানি অভিনেত্রী এবং প্রযোজক। তিনি ২০০৮ সালে ইয়ে জিন্দেগি হ্যায় এবং ২০১৩ সালে মিরাট উল উরোস নামক ধারাবাহিক নাটকে অভিনয় করেছেন। তিনি ২০১৬ সালে হ্যাপি ভাগ জায়েগি দিয়ে চলচ্চিত্রে আত্মপ্রকাশ  করেন  তিনি ২০১৮ সালে তাঁর বাবার কোম্পানি জাভেদ শেখ ফিল্মসের ব্যানারে শেহজাদ শেখের সাথে উজুদ চলচ্চিত্রটি সহ-প্রযোজনা করেন। এই চলচ্চিত্রে দানিশ তৈমুর ও সাইদা ইমতিয়াজ অভিনয় করেছেন।
ব্যক্তিগত জীবন
তিনি অভিনেতা জাভেদ শেখ ও জিনাত মাঙ্গির কন্যা এবং শেহজাদ শেখের বোন, বেহরোজে সবজওয়ারি ও সালিম শেখের ভাগ্নি এবং শেহরোজ সবজওয়ারির চাচাতো বোন। তিনি নাদের নাওয়াজের সাথে বিবাহবন্ধনে আবদ্ধ হন এবং ইব্রাহিম নামে তাদের একটি ছেলে রয়েছে। ২০ আগস্ট ২০২০ সালে তাঁদের একটি মেয়ে হয়েছে।
বেঙ্গল ইমিউনিটি
বেঙ্গল ইমিউনিটি ১৯১৯ খ্রিস্টাব্দে ভারতে প্রতিষ্ঠিত শতাব্দী প্রাচীন ইমিউনোলজিক্যাল, কেমোথেরাপিউটিকস এবং ফার্মাসিউটিক্যাল কোম্পানি। এই সংস্থাটি ডাঃ বিধান চন্দ্র রায়, ডাঃ নীলরতন সরকার, ডাঃ কৈলাসচন্দ্র বসু এবং ডাঃ চারুচন্দ্র বসুর হাত ধরে প্রতিষ্ঠিত হয়। ঘোড়ার আন্টিবডি ব্যবহার করে জলাতঙ্কের প্রতিষেধক এবং অন্যান্য সমস্ত প্রকারের সিরাম এবং ভ্যাকসিন তৈরির অগ্রগণ্য সংস্থা হিসেবে পরিচিত ছিল। বেঙ্গল ইমিউনিটি গ্রীষ্মমন্ডলীয় পরিস্থিতিতেও দক্ষতার সঙ্গে অ্যান্টি-টক্সিক ভ্যাকসিন উৎপাদন করে তৎকালীন সময়ের সমস্ত ইউরোপীয় কোম্পানিকে বিস্মিত করেছিল।
ইতিহাস
১৯১৯ খ্রিস্টাব্দে ডাঃ নীলরতন সরকার সহ ডাঃ বিধান চন্দ্র রায়, ডাঃ কৈলাশচন্দ্র বসু এবং ডাঃ চারুচন্দ্র বসুর চেষ্টায় বেঙ্গল ইমিউনিটি নামে ওষুধ, সিরাম ও ভ্যাকসিন প্রস্তুতকারী সংস্থা গড়ে ওঠে। ক্যাপ্টেন নরেন্দ্রনাথ দত্ত সংস্থার ৩৪ হাজার টাকা ঋণ শোধ করে ১৯২৫ খ্রিস্টাব্দে সংস্থার সঙ্গে যুক্ত হন। এরপর থেকে তিনিই সংস্থার অধিকর্তা ছিলেন। বেঙ্গল ইমিউনিটি একটি লিমিটেড কোম্পানি রূপে ১৯৩৪ খ্রিস্টাব্দে ক্যাপ্টেন নরেন্দ্রনাথ দত্তের হাত ধরে আত্মপ্রকাশ করে এবং সেরা ও ম্যালেরিয়ার বিরুদ্ধে কার্যকর ভ্যাকসিন ও ড্রাগের উৎপাদনের ক্ষেত্রে অগ্রণী কাজ করে যা সমগ্র পূর্ব ভারতে ছড়িয়ে পড়েছিল।
গবেষণা
১৯৪৭ খ্রিস্টাব্দে এই সংস্থার গবেষণা ও উন্নয়নের জন্য বেঙ্গল ইমিউনিটি রিসার্চ ইনস্টিটিউট প্রতিষ্ঠা পায়, যার ডিরেক্টর ছিলেন উমা প্রসন্ন বসু। মেডিক্যাল রিসার্চ ও ডেভেলপমেন্টের ক্ষেত্রে বেঙ্গল ইমিউনিটি প্রথম সারির গুরুত্বপূর্ণ সংস্থা হিসেবে বিবেচিত হয়। কলকাতার প্রাইভেট কোম্পানি হিসেবে দেশীয় পদ্ধতিতে জলাতঙ্ক, ধনুষ্টঙ্কার, ডিপথেরিয়া, হুপিং কাশি, কলেরা, গুটিবসন্ত, টাইফয়েড ইত্যাদির ওষুধ, ভ্যাকসিন ও সিরাম এবং সাপে কাটার প্রতিষেধক তৈরি করার ক্ষেত্রে বেঙ্গল ইমিউনিটি অগ্রগণ্য ছিল। ১৯৪৯ খ্রিস্টাব্দে পশ্চিমবঙ্গের তৎকালীন রাজ্যপাল ডঃ কৈলাশ নাথ কাটজু বেঙ্গল ইমিউনিটি থেরাপিউটিক ব্লকের উদ্বোধন করেন।
থৌবাল জেলা
থৌবাল জেলা (Pron:/ˈθɑʊbɑːl orˈθɑʊbəl/) উত্তর-পূর্ব ভারতে  মণিপুর রাজ্যের ষোলটি জেলার মধ্যে অন্যতম। এই জেলা উত্তরে সেনাপতি জেলা,পূর্বে উখরুল ও চান্ডেল জেলা,দক্ষিণে চূড়াচাঁদপুর জেলা ও বিষ্ণুপুর জেলা  এবং পশ্চিমে ইম্ফল পূর্ব জেলা ও ইম্ফল পশ্চিম জেলা দ্বারা সীমাবদ্ধ। জেলার আয়তন ৫১৯ বর্গ কিলোমিটার। ২০১১ সালের আদমশুমারি অনুযায়ী থৌবালের জনসংখ্যা ৪২২,১৬৮ জন  । জেলার সদর দপ্তর থৌবাল। ১৮৯১ সালের এপ্রিলে ব্রিটিশ সেনাবাহিনীর বিরুদ্ধে, মণিপুরের সর্বশেষ স্বাধীনতা যুদ্ধ সংঘটিত হয়েছিল থৌবালের খোংজম-এ।
ইতিহাস
১৯৮৩ সালের মে মাসে, এই জেলাটি অস্তিত্বলাভ করে, যখন পূর্ববর্তী মণিপুর কেন্দ্রীয় (পরে ইম্ফল জেলা) জেলার থৌবাল সাব-ডিভিশন এর সমস্ত প্রশাসনিক ইউনিটের সাথে একটি নতুন জেলা হিসেবে গঠন করা হয়। পরবর্তীতে, ১৯৮৩ সালের নভেম্বর মাসে, থৌবাল জেলাকে কাকচিং ও ওয়াইখং মহকুমায় বিভক্ত করা হয়,  বর্তমানে থৌবালের তিনটি মহকুমা রয়েছেঃ থৌবাল, লিলং এবং কাকচিং।
ভৌগোলিক অবস্থান
মণিপুর উপত্যকার পূর্ব ভাগের বৃহত্তর অংশ দখল করে রয়েছে থৌবাল জেলা। জেলার আকৃতিটি একটি অনিয়মিত ত্রিভূজ যার ভূমিজ বাহুটি উত্তর দিকে। জেলাটি ২৩° ৪৫' – ২৪° ৪৫' উত্তর অক্ষাংশ এবং ৯৩° ৪৫' – ৯৪° ১৫' পূর্ব দ্রাঘিমাংশের মধ্যে অবস্থিত।জেলার গড় উচ্চতা সমুদ্রতল থেকে প্রায় ৭৯০ মিটার। কয়েকটি টিলা এবং নিম্ন উচ্চতার পাহাড়ের দ্বারা জেলাটিকে চিহ্নিত করা হয়। এর মধ্যে, পুনম পাহাড় সমুদ্র পৃষ্ঠের থেকে ১০০৯ মিটার উচ্চতায় অবস্থিত।
নদী ও হ্রদ
ইম্ফল এবং থৌবাল হল সবচেয়ে উল্লেখযোগ্য নদী যা জেলার মধ্য দিয়ে প্রবাহিত হয়। থৌবাল নদী উখরুলের পাহাড়ী অঞ্চলে উৎপন্ন হয় এবং ইম্ফল নদীর একটি গুরুত্বপূর্ণ উপনদ।।এটি মায়াং ইম্ফলের কাছে ইরোং এ ইম্ফলের সাথে যোগদানের পূর্বে ইয়াছিপোক ও থৌবালের মধ্য দিয়ে যায়।  ইম্ফল নদী সেনাপতি জেলার পাহাড়ে উতপন্ন হয়ে, দক্ষিণে প্রবাহিত হয়। এটি থৌবাল জেলার উত্তর এবং পশ্চিম সীমানা গঠন করে। জেলার অন্যান্য নদীগুলি হল ওয়াংজিং, আওং এবং সেকমাই। এই নদীগুলি উখরুল জেলার পাহাড়ে উৎপন্ন হয়। খাঙ্গাবোকের মধ্য দিয়ে আরং নদী প্রবাহিত হয় এবং খারুংপাতের মোহনায় মিশে যায়।অন্যদিকে লৌসিপাতের মোহনায় মিলিত হওয়ার পূর্বে,ওয়াংজিং নদী পশ্চিমে হেইরোক ও ওয়াংজিংয়ের মধ্য দিয়ে প্রবাহিত হয়।
জলবায়ু
তুলনামূলকভাবে প্রচুর এবং ব্যাপক বৃষ্টিপাতের সাথে জেলার একটি মধ্যম জলবায়ু রয়েছে। বর্ষাকালন জুন মাসে শুরু হয় এবং সেপ্টেম্বর পর্যন্ত চলতে থাকে। আংশিক বৃষ্টিপাত অক্টোবর পর্যন্ত চলতে থাকে।ডিসেম্বর থেকে ফেব্রুয়ারি পর্যন্ত চলে শীতকাল। শীতকালে হালকা বৃষ্টিপাত ঘটে উত্তরপূর্ব মৌসুমী বায়ুর প্রভাবে।শীতের সময় গড় সর্বনিম্ন তাপমাত্রা  ৪-৬°সি হয়, কখনও কখনও সর্বনিম্ন তাপমাত্রা হিমাঙ্কের নিচেও চলে যায়। এপ্রিল ও মে এখানে গ্রীষ্ম ঋতু যখন গড় সর্বোচ্চ তাপমাত্রা ৩২-৩৫ °সি, কখনো কখনো সর্বোচ্চ তাপমাত্রা ৩৭°সি র কাছাকাছি যায়। অনিয়মিত ঝড়বৃষ্টি ঘটতে থাকে এই মাসে। বার্ষিক গড় বৃষ্টিপাতের পরিমাণ ১৩৮৩.৮৯ মিলিমিটার।
অর্থনীতি
মণিপুরের এই জেলায়, কৃষি জীবিকার জন্য, সবচেয়ে গুরুত্বপূর্ণ উৎস। জেলার মোট জনসংখ্যার প্রায় 70 শতাংশই প্রত্যক্ষ বা পরোক্ষভাবে কৃষি কার্যক্রমের সাথে জড়িত।উর্বর উপত্যকা  এবং থৌবাল জেলার ভূসংস্থান প্রাকৃতিক এবং কৃত্রিম সেচের জন্য ভাল সুযোগ প্রদান করে। চাষের আওতাভুক্ত মোট ভূমি এলাকার ৯০ শতাংশের বেশি অঞ্চলে ধানচাষ হয়। জেলার মাটি উর্বর এবং ইম্ফল বাঁধ থেকে  সেচ সুবিধাগুলির সাহায্যে দোফসলী চাষ জেলায় ব্যাপকভাবে চর্চা করা হয়। কয়েকটি অঞ্চলে এমনকি তিন-ফসলী চাষের প্রচলনও রয়েছে- প্রথম ফেব্রুয়ারি মাসের শুরুতে বা মার্চের প্রথমার্ধে ধান ফসল, জুলাই মাসে ও আগস্টের শুরুতে দ্বিতীয় ধান ফসল এবং নভেম্বর মাসে সরিষার বীজ, ডাল ইত্যাদির তৃতীয় ফসল। থৌবাল জেলায় উতপাদিত অন্যান্য ফসল আখ, তৈলবীজ, ভুট্টা, আলু, ডাল, মরিচ ইত্যাদি। মণিপুরের বৃহত্তম আখ উতপাদক হল এই জেলা। এর চাষ মূলত থৌবাল, ওয়াংজিং, কাকচিং, কাকচিং খুনোউ এবং ওয়াবাগাইতে সীমিত। যদিও সারা জেলাতেই ভুট্টা চাষ হয়, তবে সেরাউ, প্যালেল এবং কাকচিং বেল্টের প্রধান ফসল হিসেবে ভুট্টা চাষ করা হয়।তৈলবীজ, প্রধানত সরিষা বীজ, সব জেলা জুড়ে পাওয়া যায়।সম্প্রতি সূর্যমুখীর চাষ শুরু হয়েছে। বিভিন্ন সব্জি যেমন, বাঁধাকপি, ফুলকপি, বিভিন্ন ধরনের মটরশুঁটি, লাউ, কুমড়া ইত্যাদি চাষ করা হয়। উদ্ভিজ ফসলের মধ্যে, আনারস সবচেয়ে গুরুত্বপূর্ণ এবং নিম্ন পাহাড় ও পাহাড়ের ঢালগুলিতে চাষ করা হয় যা প্রধানত ওয়াইনউইউ পাহাড় পরিসরে এবং শারম পাহাড়ে চাষ করা হয়। থৌবাল জেলা্র অর্থনীতির অন্য গুরুত্বপূর্ণ ক্ষেত্র পশুপালন। থৌবাল জেলায় পালিত গুরুত্বপূর্ণ প্রাণীসমূহ হলো গরু, মোষ, ছাগল, ঘোড়া ও প্যানি, শূকর, কুকুর ইত্যাদি। দুগ্ধ উৎপাদন, গবাদি পশুর ভাল প্রজাতির প্রজনন এবং কর্মসংস্থান সৃষ্টির লক্ষ্যে জেলার গুরুত্বপূর্ণ অগ্রগতি হয়েছে।  সম্প্রতি একটি দুগ্ধ উৎপাদন প্রতিষ্ঠান খাঙ্গাবক খুলতে পরিকল্পনা করা হয়। খুনবাওকে ট্যুলে মণিপুর জুড়েই বিখ্যাত হয়ে উঠেছে, (শেন্নেপল্টকাস অচুতাস) স্থানীয়ভাবে কৌঁচা নামেও পরিচিত। হস্তশিল্পেও কুনকা ব্যবহার করা হয়। কৌনটি আসনবিন্যাস মাদুর (ফক), মোড়া, চেয়ার, গদি এবং অন্যান্য বিভিন্ন কারুশিল্পের জন্য ব্যবহৃত হয়।
এছাড়া জেলার অর্থনীতিতে মৎস্যচাষের-ও অবদান রয়েছে।জেলার প্রচুর সংখ্যক মানুষের জন্য একটি গুরুত্বপূর্ণ পেশা প্রদান করে মাছধরা। মাছধরা সাধারণত টেন্থা, লেইশেংথেম, ওয়াবগাই, খাইগাবক, কাকিং-খুনো এবং ওয়াংগু গ্রামে প্রচলিত হয়।
খোংজম
এটি থৌবালের জেলা সদর দফতর (ইম্ফল থেকে 32 কিলোমিটার) দক্ষিণে 10 কি.মি. উপরে অবস্থিত। এটিই সেই জায়গা যেখানে মণিপুরী ও ব্রিটিশ সৈন্যদের মধ্যে মণিপুরের স্বাধীনতার শেষ যুদ্ধের লড়াই হয়েছিল। খংজোম যুদ্ধ স্মারক পার্ক নির্মাণ করা হয়েছে এবং খেবা পাহাড়ের উপরে পাওনা ব্রজবাসীর মূর্তিটি নির্মিত হয়েছে। প্রতি বছর ২৩শে এপ্রিল খোংজম দিবস পালিত হয়।
সুগ্নু
থৌবাল থেকে ৫১ কিলোমিটার দূরে, চারটি জেলা থৌবাল, বিষ্ণুপুর জেলা, চূড়াচাঁদপুর ও চাঁদলের সংযোগস্থলে অবস্থিত একটি গুরুত্বপূর্ণ বাণিজ্য কেন্দ্র। এটি থেকে ইম্ফল নদীর খুব সুন্দর দৃশ্য দেখা যায়। এটি ইম্ফল-সুগুনু রাজ্য মহাসড়কে অবস্থিত। সুন্নাউর কাছাকাছি সেরু মন্দিরটি মণিপুরের বিখ্যাত তীর্থস্থান গুলির মধ্যে একটি।
দক্ষিণ সুদান ফুটবল অ্যাসোসিয়েশন
দক্ষিণ সুদান ফুটবল অ্যাসোসিয়েশন (South Sudan Football Association; এছাড়াও সংক্ষেপে এসএসএফএ নামে পরিচিত) হচ্ছে দক্ষিণ সুদানের ফুটবলের সর্বোচ্চ নিয়ন্ত্রক সংস্থা। এই সংস্থাটি ২০১১ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর দক্ষিণ সুদানের রাজধানী জুবায় অবস্থিত।
থৌবাল জেলা
ওয়েথাউ
জায়গাটি তার সুন্দর সৌন্দর্যের জন্য গুরুত্বপূর্ণ। ওয়েথাউ হ্রদকে কেন্দ্র করে পাহাড়-পার্শ্বে একটি পরিদর্শন বাংলো আছে। জায়গাটি এর সুস্বাদু আনারসের জন্য সুপরিচিত। এই স্থানে 'নেভন' নামে পরিচিত একরকম স্থানীয় মাছ পাওয়া যায়, যা অত্যন্ত সুস্বাদু।
দক্ষিণ সুদান ফুটবল অ্যাসোসিয়েশন
এই সংস্থাটি দক্ষিণ সুদানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে দক্ষিণ সুদান ফুটবল চ্যাম্পিয়নশিপ, দক্ষিণ সুদান প্রিমিয়ার লীগ এবং দক্ষিণ সুদান জাতীয় কাপের মতো প্রতিযোগিতার সকল কার্যক্রম পরিচালনা করে। বর্তমানে দক্ষিণ সুদান ফুটবল অ্যাসোসিয়েশনের সভাপতির দায়িত্ব পালন করছেন ফ্রান্সিস পল এবং সাধারণ সম্পাদকের দায়িত্ব পালন করছেন অ্যান্থনি জন অটো।
থৌবাল জেলা
কাকচিং
এটি কাকচিং উপ-বিভাগের উপ-বিভাগীয় সদর দপ্তর এবং জেলা শহরের সবচেয়ে বড় শহর থৌবালের পাশে বিভিন্ন ধরনের সবজি, মাছ এবং চালের বিখ্যাত বাণিজ্য কেন্দ্র। এই জায়গাটি ন্যাশনাল হাইওয়ে থেকে সহজেই পাওয়া যায় এবং অন্যান্য রাজ্য মহাসড়কের সাথে সংযুক্ত। কাকচিং ইকো-পার্ক কাকচিং পাহাড়ের উপরে নির্মিত একটি সুন্দর পার্ক।
জনসংখ্যার উপাত্ত
২০১১ সালের আদমশুমারি অনুযায়ী, থৌবালের জনসংখ্যা, ৪২২,১৬৮ জন, যা প্রায় মাল্টা রাষ্ট্রের সমান। এটি ভারতের ৬৪০টি জেলার মধ্যে ৫৫৫ তম স্থান অধিকার করে জনসংখ্যার বিচারে । জেলার জনসংখ্যার ঘনত্ব. ।২০০১-২০১১ দশকে, জেলার  জনসংখ্যা বৃদ্ধির হার হার ছিল ১৫.৪৮%. জেলার লিঙ্গ অনুপাত ১০০৬ জন মহিলা প্রতি ১০০০ পুরুষে এবং এর সাক্ষরতার হার ৭৬.৬৬%.
পরিবহণ
এই জেলায় পরিবহন ব্যবস্থা ভাল। সমস্ত গুরুত্বপূর্ণ শহর ও গ্রামগুলি জেলা সদর এবং অন্যান্য উপ-বিভাগীয় সদর দফতরের সাথে ভালভাবে যুক্ত। থৌবাল থেকে ্কাকচিং এবং অন্যান্য জায়গাগুলিতে নিয়মিত ট্যাক্সি চলে।
সড়ক
যেহেতু এশীয় মহাসড়ক এএইচ -১ জেলার মধ্য দিয়ে যায়, এই জেলার রাস্তা সংযোগ ভাল। এই জেলার গুরুত্বপূর্ণ শহরগুলি এই মহাসড়কের সাথে যুক্ত। এই জেলার অন্যান্য গুরুত্বপূর্ণ রাজ্য মহাসড়কগুলি মায়াই-লম্বি সড়ক, ইন্দো-বার্মা-সুগুনু সড়ক এবং ইম্ফল ইয়াওরিপোক সড়ক ইত্যাদি। অন্যান্য গুরুত্বপূর্ণ জেলা সড়কগুলি থৌবাল-লইশেংথেম-মায়াং ইম্ফল সড়ক, থাউবাল-ইয়াইইপোক-সেখং সেকমাই রাস্তা, ওয়াংজিং-হেরোক -মাকি সড়ক, ওয়াংজিং-তাঁতা-ওয়াবগাই সড়ক, খাগাওকোক-সাংাইমফাম-তেনস্থা রাস্তা, কাকিং-মাচী সড়ক, পল্লেল-চাঁদল সড়ক, সুগুনু-সিকোট-লামকা সড়ক, সুগুনু-সড়ক-সি.কে রোড ইত্যাদি।
শিক্ষা
ডান|থাম্ব|থৌবাল কলেজ
প্রশাসনিক বিভাগ
জেলাটিতে দুটি মহকুমা রয়েছেঃ
জেলাটিতে ১০টি বিধানসভা কেন্দ্র রয়েছে; কেন্দ্রগুলি হল: লিলং, থৌবাল, ওয়াংখেম, হেরোক, ওয়াংজিং-তেন্থা, খাগাওবক, ওয়াগাগাই, কাকিং, হিয়াংগল ও সুগুনু।
দে দে প্যায়ার দে
দে দে প্যায়ার দে লাভ রঞ্জন রচিত এবং আকিব আলী পরিচালিত ২০১৯ সালের ভারতীয় হিন্দি-ভাষার রোমান্টিক কমেডি চলচ্চিত্র। এটি ভূষণ কুমার, কৃষ্ণ কুমার, লাভ রঞ্জন এবং অঙ্কুর গার্গ নিজ নিজ ব্যানার যথাক্রমে টি-সিরিজ এবং লাভ ফিল্মসের আওতায় প্রযোজনা করেছেন। এতে অভিনয় করেছেন অজয় দেবগন, তাবু ও রাকুল প্রীত সিং।
কাহিনী
চলচ্চিত্রটি অনুসরণ করে আশীষ মেহরাকে, তিনি একজন মধ্য বয়সী অনাবাসী ভারতীয়। আশীষ মেহরা লন্ডনে স্থায়ীভাবে বসবাসকারী এবং তিনি ৫০ বছর বয়সী অনাবাসী ভারতীয় ব্যবসায়ী। তিনি ২৬ বছর বয়সী আয়েশা খুরানার সাথে সাক্ষাত করেন যিনি তার বন্ধুর ব্যাচেলর ট্রিপ এ স্ট্রিপার হিসাবে কাজ করেন। আয়েশার সাথে আশিষ ডেটিং শুরু করে এবং একসাথে বসবাস করে। আশিষের বন্ধু ও মনোবিজ্ঞানী সমীর খান্না প্রথমে আয়েশাকে নিয়ে সংশয়ী হলেও আশিষ দৃঢ় বিশ্বাসী। আশীষ তাকে জানিয়ে দেন যে তিনি স্ত্রী মঞ্জু রাও থেকে আলাদা হয়ে গেছেন এবং তাঁর সন্তানরা ভারতে থাকেন। আশিষ আয়েশাকে তার পরিবারের সাথে পরিচয় করানোর সিদ্ধান্ত নেয়।
আশিষ বিয়ের অনুমোদনের জন্য আয়েশাকে মানালিতে তার বাবা-মার বাসায় নিয়ে যায়। সেখানে আয়েশা দেখতে পায় যে আশিষ এর পরিবার, তাঁর প্রাক্তন স্ত্রী মঞ্জু, কন্যা ঈশিতা এবং পুত্র ঈশানের সমন্বয়ে গঠিত। এখন তাঁরা তার বাবা বীরেন্দ্র এবং মা সুমনার সাথে থাকেন। ঈশিতা তার আগমনে বিরক্ত হয়েছিলেন কারণ তিনি বিশ্বাস করেন যে তিনি তার শ্বশুর অতুলের সাথে তার পরিবারের সাক্ষাৎকার নষ্ট করবেন। হতবাক আশীষ আয়েশাকে তার সেক্রেটারি হিসাবে পরিচয় করিয়ে দেয়। ফলে আরও বিশৃঙ্খলা এবং বিভ্রান্তি হয়। আশীষকে মঞ্জুর ভাই হিসাবে পরিচয় করিয়েছিল ঈশিতার ভবিষ্যতের শ্বশুরবাড়ির কাছে।
আশীষ ও আয়েশাকে একসাথে দেখলে ঈশিতা রেগে যায়। আশীষ পরিবারের কাছে প্রকাশ করেছেন যে তিনি আয়েশাকে তাদের অনুমোদন পেতে নিয়ে এসেছিলেন এবং ঈশিতা অতুলকেও প্রকাশ করেছিলেন যে আশীষ তার বাবা। ঈশিতার বিবাহ বন্ধ হয়ে যায় এবং এর জন্য আশীষকে দোষ দেওয়া হয়, তবে মঞ্জু তাকে রক্ষা করেন। সেই রাতে, মঞ্জু ভেঙে যাওয়ার পরে আশীষ তাকে সান্ত্বনা দেওয়ার পর আশীষ ও মঞ্জু একসাথে ঘুমায়। পরের দিন সকালে, যখন আয়েশার কাছে এটি প্রকাশিত হয়, তখন সে নিজেকে প্রতারণা করে এবং আরও জানতে পারে যে এই দম্পতি এমনকি বিবাহবিচ্ছেদও করেন নি তাই তিনি লন্ডনে ফিরে আসেন। এদিকে, আশীষ বিয়ের জন্য ঈশিতার ভবিষ্যতের শ্বশুরকে রাজি করায় এবং সে রাজি হয়।
মঞ্জু লন্ডনে ভ্রমণ করেন এবং আয়েশাকে আশিষ জে আরও একটি সুযোগ দেওয়ার জন্য রাজি করান, তাকে জানান যে বিবাহবিচ্ছেদের কাগজপত্র প্রস্তুত রয়েছে। আয়েশার সাথে আশীষের মিলন হয়। মিড-ক্রেডিট দৃশ্যে আয়েশা এবং আশীষ আয়েশার পরিবারের সাথে দেখা করা উচিত কিনা সে বিষয়ে তর্ক করেছিলেন।
কমলা মিশ্র মধুকর
মহেশ্বর সিং (পূর্ব চম্পারণ জেলা (বিহার)-এর মুরারপুর গ্রামে জন্ম অজানা) ছিলেন এলজেপি এবং জনতা দল (ইউনাইটেড)-এর নেতা এবং ভারতের বিহার রাজ্যের কেসারিয়ার (লোকসভা কেন্দ্র) থেকে বিধানসভার সদস্য নির্বাচিত হয়েছিলেন। তিনি কেসারিয়া আসন থেকে ৫ম এবং মতিহারি (লোকসভা কেন্দ্র) থেকে সপ্তম এবং দশম লোকসভায় নির্বাচিত হয়েছিলেন।
হিপোক্রেটিস
কসের হিপোক্রেটিস (Ἱπποκράτης; Ἱπποκράτης ইপ্পোক্রাতেস্‌); ) (৪৬০ খ্রিস্টপূর্বাব্দ - ৩৬০ খ্রিস্টপূর্বাব্দ), যিনি দ্বিতীয় হিপোক্রেটিস নামেও পরিচিত, পেরিক্লেসের যুগের একজন প্রাচীন গ্রিক চিকিৎসক ছিলেন, যাঁকে চিকিৎসাশাস্ত্রের ইতিহাসে সর্বাধিক উল্লেখযোগ্য ব্যক্তিদের মধ্যে একজন বলে গণ্য করা হয়। হিপোক্রেটীয় চিকিৎসাশৈলীর উদ্ভাবনের স্বীকৃতিতে তাঁকে পশ্চিমী চিকিৎসাশাস্ত্রের পিতা বলে অভিহিত করা হয়ে থাকে। তাঁর শৈলী দর্শন ও ধর্মীয় রীতিনীতি থেকে পৃথক করে চিকিৎসাশাস্ত্রকে একটি পেশা হিসেবে প্রতিষ্ঠিত করে প্রাচীন গ্রিক চিকিৎসাশাস্ত্রে বৈপ্লবিক পরিবর্তন আনে।
কর্পাস হিপোক্রেটিকামের লেখক ও হিপোক্রেটীয় চিকিৎসকদের কৃতিত্ব এবং স্বয়ং হিপোক্রেটিসের কার্যকলাপ প্রায়শঃই জনমানসে একাকার হলেও, হিপোক্রেটিস কি ভাবতেন, লিখতেন বা করতেন, তা নিয়ে খুব অল্পই জানা যায়। বর্তমানকালেও গুরুত্বপূর্ণ ও ব্যবহৃত হিপোক্রেটীয় শপথ রচনার কৃতিত্বও হিপোক্রেটিসকে দেওয়া হয়ে থাকে। মনে করা হয়ে থাকে, তিনি পুরাতন চিকিৎসাশৈলীগুলিকে একত্র করে এবং চিকিৎসকদের জন্য চিকিৎসা সংক্রান্ত নীতিমালা তৈরি করে নিদানিক চিকিৎসাবিদ্যার পদ্ধতিগত অধ্যয়নকে বহুলাংশে অধ্যয়ন করেন।
জীবনী
হিপোক্রেটিসের সমসাময়িক প্লেটো রচিত প্রোতাগোরাস এবং ফাইদ্রোস এবং অ্যারিস্টটল রচিত পলিটিক্স নামক গ্রন্থে তাঁর উল্লেখ রয়েছে। হিপোক্রেটিসের প্রথম জীবনীকার দ্বিতীয় শতাব্দীর গ্রিক স্ত্রীরোগবিশারদ এফেসোসের সোরানোসের রচনা থেকেই তাঁর সম্বন্ধীয় ব্যক্তিগত তথ্য জানান যায়। দশম শতাব্দীতে রচিত সুদা এবং দ্বাদশ শতাব্দীতে জন জেটজেসের রচনা তাঁর পরবর্তী জীবনী।
ঐতিহাসিকদের মতে, হিপোক্রেটিস আনুমানিক ৪৬০ খ্রিস্টপূর্বাব্দে কস নামক একটি গ্রিক দ্বীপে জন্মগ্রহণ করেন। সোরানোস লিখেছেন যে হিপোক্রেটিসের পিতা হেরাক্লিদেস একজন চিকিৎসক ছিলেন এবং মাতা প্রাক্সিতেলা ছিলেন তিজানের কন্যা। হিপোক্রেটিসের দুই পুত্র থেসালোস ও দ্রাকো এবং জামাতা পলিবোস তাঁর ছাত্র ছিলেন। গ্যালেনের মতে, পলিবোস ছিলেন হিপোক্রেটিসের প্রকৃত উত্তরাধিকারী এবং থেসালোস ও দ্রাকো উভয়েরই হিপোক্রেটিস (তৃতীয় ও চতুর্থ হিপোক্রেটিস) নামে একটি করে পুত্রসন্তান ছিল।
সোরানোসের মতে, পিতামহ প্রথম হিপোক্রেটিস ও পিতা হেরাক্লিদেসের নিকট হতে হিপোক্রেটিস চিকিৎসাশাস্ত্র সম্বন্ধে শিক্ষালাভ করেন। এছাড়া তিনি দিমোক্রিতাস ও গোর্গিয়াসের সঙ্গে অন্যান্য বিষয় অধ্যয়ন করেন। সম্ভবত তিনি কসের আসক্লেপিয়েইওনে থ্রেসের চিকিৎসক হেরোদিকোসের নিকট শিক্ষালাভ করেন। প্লেটো রচিত প্রোতাগোরাস গ্রন্থে হিপোক্রেটিসকে আসক্লেপিয়াদ উপাধিধারী কসের হিপোক্রেটিস নামে উল্লেখ করেছেন। তিনি তাঁর ফাইদ্রোস গ্রন্থে বলেছেন যে আসক্লেপিয়াদ হিপোক্রেটিস মনে করতেন, চিকিৎসাবিদ্যায় শরীরের প্রকৃতির সম্পূর্ণ জ্ঞান প্রয়োজন। হিপোক্রেটিস সারা জীবন চিকিৎসাবিদ্যা অধ্যয়ন ও শিক্ষাদান করেন। তিনি কমপক্ষে থেসালি, থ্রেস ও মার্মারা সমুদ্র পর্য্যন্ত ভ্রমণ করেন। তাঁর মৃত্যু সম্পর্কে অনেক রকম তথ্য পাওয়া যায়। সম্ভবতঃ তিনি ৮৩, ৮৫ বা ৯০ বছর বয়সে লারিসায় মারা যান, যদিও কেউ কেউ মনে করেন, তিনি শতাধিক বছর জীবিত ছিলেন।
তত্ত্ব
হিপোক্রেটিসকে প্রথম ব্যক্তি হিসেবে গণ্য করা হয় যিনি বিশ্বাস করতেন যে, কুসংস্কার বা ঈশ্বর থেকে নয়, বরং প্রাকৃতিক উপায়ে রোগের প্রকোপ ঘটে পিথাগোরাসের শিষ্যদের মতে, হিপোক্রেটিস দর্শন ও চিকিৎসাশাস্ত্রের মধ্যে সংযোগ স্থাপন করেন কিন্তু বস্তুতঃ তিনি ধর্ম হতে চিকিৎসাবিদ্যাকে পৃথক করেন এবং মতপ্রকাশ করেন যে, রোগ দেবতাদের দ্বারা ঘটে না বরং, জীবনযাপনপদ্ধতি, খাদ্য ও প্রাকৃতিক পরিবেশের দ্বারা নিরূপিত হয়। এমনিকি কর্পাস হিপোক্রেটিকামে কোথাও রহস্যজনক অসুস্থতার উল্লেখ পর্যন্ত করা হয়নি।
প্রাচীন গ্রিক চিকিৎসাপদ্ধতি নিডোস ও কস এই দুই অঞ্চলের প্রচলিত পদ্ধতিতে বিভক্ত ছিল। নিডোস অঞ্চলের চিকিৎসাপদ্ধতি রোগনির্ণয়ের ওপর নির্ভর করত, কিন্তু একটি রোগেরই বিভিন্ন উপসর্গ দেখা দিলে এই পদ্ধতি বিফল হত। অন্যদিকে কস অঞ্চলে প্রচলিত হিপোক্রেটীয় চিকিৎসাপদ্ধতি রোগনির্ণয়ের ওপর নির্ভর না করে রোগীর সেবা ও আরোগ্য সম্ভাবনাকে প্রাধান্য দিত, যা রোগ নিরাময়ে অধিক সাফল্যের কারণ হয়ে ওঠে। রোগীর নিকট হতে বিশদে রোগের ইতিহাস জেনে তাঁর আরোগ্য সম্ভাবনা বোঝার চেষ্টা করা হত।
হিপোক্রেটীয় চিকিৎসাপদ্ধতিতে সঙ্কটমুহুর্ত একটি গুরুত্বপূর্ণ ধারণা। সঙ্কটমুহুর্ত এমন একটি সময় যখন হয় রোগীর মৃত্যু ঘটার সম্ভাবনা তৈরি হয় অথবা প্রাকৃতিক প্রক্রিয়ায় রোগনিরাময় ঘটার ফলে রোগী বেঁচে যান। সঙ্কটমুহুর্ত পেরোলে আবার একটি এরকম মুহুর্ত আশার সম্ভাবনা থাকে, যা রোগীর জীবনমৃত্যুর ক্ষেত্রে নির্ণায়ক ভূমিকা পালন করে। হিপোক্রেটীয় তত্ত্বানুসারে, রোগ শুরু হওয়ার একটি বিশেষ সময় পরেই সঙ্কটের সময় শুরু হয়। এই নির্দিষ্ট সময়ের অনেক পরে যদি সঙ্কটমুহুর্ত আসে, তবে তা বারবার ফিরে আসতে পারে। গ্যালেনের মতে, এই ধারণা হিপোক্রেটিস প্রথম প্রচলন করেন, যদিও তাঁর পূর্ব থেকেই এই ধারণা প্রচলিত ছিল এমন মত রয়েছে।
হিপোক্রেটীয় চিকিৎসাপদ্ধতি একটি নিরীহ ও নিষ্ক্রিয় পদ্ধতি বিশেষ। প্রকৃতির নিরাময়শক্তির ওপর এই পদ্ধতি নির্ভর করত। এই তত্ত্বানুসারে, চারটি ধাতুর ভারসাম্য রক্ষা করার ক্ষমতা শরীরের রয়েছে যা নিরাময়ের জন্য প্রয়োজনীয়। সেই কারণে এই চিকিৎসাপদ্ধতি এই প্রাকৃতিক উপায়কে আরও সহজ করার দিকে মনোযোগ দেয়। রোগীকে পরিষ্কার পরিচ্ছন্ন রাখা ও শরীরের বিশ্রামের গুরুত্ব ছিল সবচেয়ে বেশি। হিপোক্রেটীয় পদ্ধতি সাধারণভাবে রোগীদের একদমই কষ্ট দিত না। যেমন, বিশুদ্ধ জল বা মদ দিয়ে ক্ষত পরিষ্কার করা হত। কখনও বা আরামদায়ক মলম লাগানোও হয়ে থাকত।
হিপোক্রেটিস ওষুধ প্রদান বিশেষজ্ঞ চিকিৎসা প্রদান করতে চাইতেন না। সাধারণ রোগনির্ণয়ের পর সাধারণ চিকিৎসা করা হত। তিনি সাধারণ চিকিৎসা হিসেবে উপবাস ও আপেলসুরার সির্কা পান করার পথয় দিতেন। তাঁর মতে রোগের সময় খাদ্যগ্রহণ করলে তা রোগকেই খাবার দেওয়ার মত হয়।
দ্য থার্ড ম্যান
দ্য থার্ড ম্যান ক্যারল রিড পরিচালিত ১৯৪৯ সালের ব্রিটিশ চলচ্চিত্র। গ্রাহাম গ্রিন রচিত দ্য থার্ড ম্যান উপন্যাস অবলম্বনে চলচ্চিত্রটি নির্মিত হয়। ১০৪ মিনিটের সাদাকালো চলচ্চিত্র টি ১৯৪৯ সালে মুক্তি পায়। এতে প্রধান চরিত্রে অভিনয় করেন জোসেফ কটেন, ভালি, অরসন ওয়েলস ও ট্রেভর হাওয়ার্ড।
ইন্দোনেশিয়া-কলম্বিয়া সম্পর্ক
ইন্দোনেশিয়া-কলম্বিয়া সম্পর্ক, ইন্দোনেশিয়া এবং কলম্বিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮০ সালে, এই দুই দেশের মাঝে আনুষ্ঠানিকভাবে কূটনৈতিক সম্পর্ক স্থাপিত হয়। কলম্বিয়ার রাজধানী বোগোতায়, ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় কলম্বিয়ার একটি স্থায়ী দূতাবাস রয়েছে। উভয় রাষ্ট্রই বিভিন্ন আন্তর্জাতিক এবং বহুমাত্রিক সংগঠন, যেমন: প্যাসিফিক ইকোনমিক কো-অপারেশন কাউন্সিল, কেয়ারন্স গ্রুপ এবং সিভেটস ব্লক এর সদস্য।
ইতিহাস
১৯৮০ সালের ১৫ সেপ্টেম্বর, এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তবে সেই সময়েই দুই দেশের কোনটিই, একে অপরের ভূমিতে দূতাবাস স্থাপন করে নি। ব্রাজিল এর রাজধানী ব্রাসিলিয়াতে অবস্থিত ইন্দোনেশিয়ার দূতাবাসের নিকট, কলম্বিয়া সংক্রান্ত কূটনৈতিক এবং অন্যান্য দায়িত্ব ন্যস্ত ছিল এবং এই দূতাবাসের মাধ্যমেই ইন্দোনেশিয়া, কলম্বিয়া সম্পর্কিত কার্যাবলী সম্পন্ন করত। আবার একইভাবে, ভারতের রাজধানী নয়াদিল্লীতে অবস্থিত কলম্বিয়া দূতাবাসের মাধ্যমে, কলম্বিয়া, ইন্দোনেশিয়া সম্পর্কিত কূটনৈতিক এবং অন্যান্য কার্যক্রম সম্পন্ন করত। তবে সেসময়, জাকার্তায়, কলম্বিয়ার একটি কনস্যুলেট ছিল
এরপর ১৯৮৩ সালে, কলম্বিয়া, জাকার্তায় অবস্থিত কলম্বিয়ার কনস্যুলেটকে, দূতাবাসে উন্নীত করে। কিন্তু ২০০২ সালের ২৯ নভেম্বর কলম্বিয়া এই দূতাবাস বন্ধ করে দেয়। দূতাবাস বন্ধের পেছনে কলম্বিয়ার পররাষ্ট্র মন্ত্রণালয়, অর্থনৈতিক সংকটের কথা উল্লেখ করে। অপরদিকে ১৯৮৯ সালের মে মাসে, কলম্বিয়ার রাজধানী বোগোতায়, ইন্দোনেশিয়া নিজেদের দূতাবাস স্থাপন করে। কলম্বিয়ায় নিযুক্ত, ইন্দোনেশিয়ার প্রথম রাষ্ট্রদূত ছিলেন ডঃ ত্রেংগোনো। তিনি, ১৯৮৯ সালের ১৬ জুন কর্মস্থলে যোগদান করেন এবং সেই দিনই কলম্বিয়ার রাষ্ট্রপতি, ভার্জিলো বারকো ভারগাস এর নিকট নিজের পরিচয় সনদ জমা দেন। এরপর থেকে বর্তমান সময় পর্যন্ত, সর্বদাই, কলম্বিয়াতে, ইন্দোনেশিয়ার রাষ্ট্রদূতের উপস্থিতি ছিল।
২০১১ সালের ৭ মার্চ কলম্বিয়ার রাষ্ট্রপতি হুয়ান ম্যানুয়েল সান্তোস ক্যালদেরন, জাকার্তায়, কলম্বিয়ার দূতাবাস পুনরায় চালু করার ঘোষণা দেন। উদীয়মান বাজার হিসেবে, কলম্বিয়া এবং ইন্দোনেশিয়া উভয়েই সিভেট ব্লকের সদস্য। এছাড়াও, এই ব্লকের সদস্য দেশগুলোর অর্থনৈতিক অবস্থা, পটভূমি, সক্ষমতা প্রায় সমমানের। এছাড়াও, কলম্বিয়া এশিয়াতে নিজেদের বাণিজ্যের প্রসার ঘটাতে চায়। এর জন্য দেশটি, ইন্দোনেশিয়াকে এশিয়ার প্রবেশদ্বার হিসেবে বিবেচনা করে। এর পাশাপাশি কলম্বিয়া ইন্দোনেশিয়ার সাথে সম্পর্ক আরও দৃঢ় করতে চায়। আর এসব কারণ উল্লেখ করেই কলম্বিয়া, ইন্দোনেশিয়ায় নিজেদের দূতাবাস পুনরায় চালু করার সিদ্ধান্ত নেয়।
হিব্রু ভাষার অ্যাকাডেমি
হিব্রু ভাষার অ্যাকাডেমি (הָאָקָדֶמְיָה לַלָּשׁוֹן הָעִבְרִית, ha-akademya la-lashon ha-ivrit) হল আধুনিক হিব্রু ভাষার একটি নিয়ন্ত্রক সংস্থা। ইসরায়েলি সরকার ১৯৫৩ সালে জেরুজালেম ইব্রীয় বিশ্ববিদ্যালয়ের গিবাত রাম ক্যাম্পাসে ইব্রীয় ভাষায় বৃত্তির জন্য সর্বোচ্চ প্রতিষ্ঠান হিসাবে এটি প্রতিষ্ঠা করে।
এর বর্ণিত লক্ষ্য হল যুগে যুগে ইব্রীয় ভাষাকে তার সমস্ত স্তরে একত্রিত করা এবং গবেষণা করা; ইব্রীয় ভাষার উৎপত্তি এবং বিকাশ অনুসন্ধান করা; এবং শব্দভান্ডার, ব্যাকরণ, লেখা, বানান এবং লিপ্যন্তরকরণসহ সকল ক্ষেত্রে হিব্রু ভাষার উন্নয়নের পথ নির্দেশ করা।
১৯৯৩ সাল থেকে মোশে বার-আশের আকাদেমির দ্বারা সভাপতিত্ব করে আসছেন। এটি ৪২ সদস্যের সমন্বয়ে গঠিত, সদস্যদের পাশাপাশি যারা আকাদেমীয় উপদেষ্টা এবং সম্মানিত সদস্য হিসাবে কাজ করেন। প্রত্যেক ব্যক্তি ভাষা বিষয়ক আকাদেমিকে জিজ্ঞাসা করার এবং একটি আনুষ্ঠানিক উত্তর পাওয়ার অধিকারী।
ড্যানিয়েল ম্যাক্‌ফ্যাডেন
ড্যানিয়েল লিটল ম্যাক্‌ফ্যাডেন (জন্ম: ২৯ জুলাই ১৯৩৭) একজন মার্কিন নোবেল বিজয়ী অর্থনীতিবিদ। তিনি সাউথার্ন ক্যারোলিনা বিশ্ববিদ্যালয়ের স্বাস্থ্য অর্থনীতির প্রেসিডেন্সিয়াল অধ্যাপক এবং ক্যালিফোর্নিয়া বিশ্ববিদ্যালয়ের স্নাতক স্কুলের অধ্যাপক।
তিনি বিচ্ছিন্ন পছন্দের বিশ্লেষণে তত্ত্ব প্রদান ও পদ্ধতি উন্নয়নের জন্য জেমস হেক্‌ম্যানের সাথে ২০০০ সালে অর্থনীতিতে নোবেল পুরস্কার লাভ করেছেন।
ইরাবতী নদী
ইরাবতী বা রাবি (Ravi, ਰਾਵੀ,, रावी) উত্তর-পশ্চিমাঞ্চলীয় ভারত ও পূর্ব পাকিস্তান অতিক্রম করে একটি আন্তঃসীমান্ত নদী। এটি পাঞ্জাব অঞ্চলের সিন্ধু প্রণালীর ছয়টি নদীর একটি (পাঞ্জাব মানে "পাঁচটি নদী")।. সিন্ধু জল চুক্তির অধীনে রবি'র জল ভারতকে বরাদ্দ করা হয়।১৯৬০ সালের সিন্ধু জল চুক্তি অনুযায়ী, ইরাবতী এবং পাঁচটি অন্যান্য নদীগুলির জল ভারত ও পাকিস্তানের মধ্যে বিভক্ত। পরবর্তীকালে, সিন্ধু অববাহিকা প্রকল্পটি পাকিস্তানে উন্নীত করা হয়েছে এবং ভারতে অনেক আন্তঃঅববাহিকা জল স্থানান্তর, সেচ, জলবিদ্যুত এবং বহুমুখী প্রকল্প নির্মিত হয়েছে।
ইতিহাস
প্রাচীন ইতিহাস অনুযায়ী বেদে পাওয়া যায়, রবি ইরাবতী নামেও পরিচিত ছিল (এছাড়াও বানান  ইরাভেটি ;इरावती, परुष्णि) রবি পরুষ্ণি নামে পরিচিত ছিল বা বৈদিক যুগে ভারতীয়দের নিকট ইরাবতী এবং হাইড্রোটস হিসাবে  প্রাচীন গ্রিকে। যাস্ক প্রণীত নিরুক্ত তে উল্লেখ আছে ঋকবেদের সময় "দশ রাজার যুদ্ধ", নামক একটি গুরুত্বপূর্ণ ঘটনা ঘটেছিল যা পরুশনি (অধুনা রবি নদী নামে চিহ্নিত) নদীর তীরে একদিকে ভরত বংশের ত্রতসু কুলের রাজা সুদাস এবং অন্য পক্ষে দশজন রাজার সংগঠনের মধ্যে সঙ্ঘটিত হয়েছিল।
ভূগোল
ভারত ও পাকিস্তানের আন্তঃসীমান্ত ইরাবতী নদীটি সিন্ধু নদ অববাহিকার একটি অবিচ্ছেদ্য অংশ এবং সিন্ধু অববাহিকার মূলস্রোতে পরিণত হয়। ইরাবতী নদীর জল পাকিস্তানের সিন্ধু নদী দ্বারা আরব সাগরে (ভারত মহাসাগরে) পতিত হয়। ভারতের হিমাচল প্রদেশের কাঙরা জেলার বাড়া ভাঙ্গালে নদীটি উৎপন্ন হয়। ৭২০ কিলোমিটার (৪৫০ মাইল) দৈর্ঘ্য প্রবাহিত হওয়ার পর নদীটি ভারতের মোট ১৪,৪৪২ বর্গ কিলোমিটার (৫,৫৭৬ বর্গ কিলোমিটার) এলাকার মোট জলাভূমি নিষ্কাশন করে। পশ্চিমে প্রবাহিত হয়ে, এটি পীর পঞ্জাল এবং ধৌলাধর শ্রেণী দ্বারা, একটি ত্রিভূজ অঞ্চল গঠন করে।
নদী গতিপথ
ইরাবতী নদী ভারতের হিমাচল প্রদেশের কাঙ্গরা জেলার মুল্থান তহসিলের হিমালয় অঞ্চলে উৎপন্ন হয়। [9] এটি একটি উত্তর-পশ্চিমাঞ্চলের গতিপথ অনুসরণ করে এবং এটি একটি বারোমেসে নদী। মধ্য হিমালয়ের দক্ষিণাংশে ১৪ হাজার ফুট (৪,৩০০ মিটার) উঁচুতে গ্রীষ্মমন্ডলীয় ক্ষেত্রগুলি থেকে উঠে আসা পাঁচটি পাঞ্জাব নদীগুলির মধ্যে এটি সবচেয়ে ছোট। এটি বারাভাঙ্গাল, বারা বানসু ও চাম্বা জেলার মধ্য দিয়ে প্রবাহিত হয়। নদীটির ধারে ছড়িয়ে ছিটিয়ে থাকা পাথরের সাথে  প্রথম দিকে দ্রুত প্রবাহিত হয়। ইরাবতী নদী এই অঞ্চলে  ১৮৩ ফুট প্রতি মাইল (৩৪.৭ মি / কিমি)  ঢালু গিরিখাতে  প্রবাহিত হয় এবং বেশিরভাগ বরফ গলা জল, কারণ এই অঞ্চলটি বৃষ্টি ছায়ায় অবস্থিত। এর দুটি প্রধান উপনদী, বুধিল এবং নাই বা ধোনা তার উৎস থেকে ৬৪ কিলোমিটার (৪০ মাইল) মিলিত হয়। বুধিল নদী পাহাড়ের লাহুল শ্রেণি থেকে উৎপন্ন হয় এবং ৪,০৮০ মিটার (১৩,৩৯০ ফুট) উঁচুতে এবং মণিমহেশ কৈলাশ চূড়া ও মণিমহেশ হ্রদের নিকটে এর উৎপত্তি এবং উভয় স্থলই হিন্দু তীর্থস্থান।
মনীষা মালহোত্রা
মনীষা মালহোত্রা ( मनीषा मल्होत्रा  মণিষা মালহোত্রা ; জন্ম ১৯শে সেপ্টেম্বর ১৯৭৬) ভারতের একজন অবসরপ্রাপ্ত টেনিস খেলোয়াড়।
২০০৩ সালের ২১শে এপ্রিল তিনি সিঙ্গলসে তাঁর খেলোয়াড় জীবনের সর্বোচ্চ ৩১৪ মর্যাদাক্রম অর্জন করেছিলেন। ডাবলসে, ২০০২ সালের ৮ই এপ্রিল তিনি ডব্লিউটিএ টেনিস র‌্যাংকিং য়ে ১৪৯ নম্বরে উঠেছিলেন। তাঁর খেলোয়াড় জীবনে, তিনি আইটিএফ মহিলা সার্কিটে পাঁচটি একক এবং সাতটি দ্বৈত শিরোপা জিতেছেন।
ফেড কাপে ভারতের হয়ে খেলে, মালহোত্রার জয়-পরাজয়ের রেকর্ড হলো ১৭-১৫।
খেলোয়াড় জীবন
মনীষা ২০০০ সিডনি অলিম্পিকে মহিলাদের দ্বৈত বিভাগে ভারতের প্রতিনিধিত্ব করেছিলেন, নিরুপমা বৈদ্যনাথনের সাথে অংশীদারিত্ব করেছিলেন কিন্তু প্রথম রাউন্ডে জেলেনা ডকিচ এবং রেনা স্টাবসের কাছে হেরে যান।
সুইজারল্যান্ডে ২০০১ প্রিকন ওপেনে, তিনি প্রথম বাছাই পর্বে মাজা পালাভারসিচের কাছে পরাজিত হন। ডব্লিউটিএ -লেভেলে এটাই ছিল তাঁর প্রথম ম্যাচ।
মনীষার সবচেয়ে সফল বছর ছিল ২০০২ সালে, সেই বছর তিনি বুসান এশিয়ান গেমসে রানার্সআপ হয়েছিলেন এবং মহেশ ভূপতির সাথে অংশীদারিত্বে মিশ্র দ্বৈত বিভাগে রৌপ্য পদক জিতেছিলেন।
মনীষা তিনটি ম্যাচ জিতে ২০০৩ এপি ট্যুরিজম হায়দ্রাবাদ ওপেনের জন্য যোগ্যতা অর্জন করেছিলেন, কিন্তু প্রথম রাউন্ডে তিনি তাতিয়ানা পাউচেকের কাছে হেরে যান। ডব্লিউটিএ -লেভেলে এটি ছিল তাঁর দ্বিতীয় এবং শেষ টুর্নামেন্ট।